# Επίσημη Εφημερίδα C 424A/8 Δε

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 424A |
| | |
| Έκδοση στην ελληνική γλώσσα | Ανακοινώσεις και Πληροφορίες | 63ό έτος8 Δεκεμβρίου 2020 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 424A

Έκδοση στην ελληνική γλώσσα

Ανακοινώσεις και Πληροφορίες

63ό έτος8 Δεκεμβρίου 2020

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Κοινοτικό Γραφείο Φυτικών Ποικιλιών |
| 2020/C 424 A/01 | Πρόσκληση εκδήλωσης ενδιαφέροντος για τον διορισμό αναπληρωτή/αναπληρώτριας προέδρου στο τμήμα προσφυγών του Κοινοτικού Γραφείου Φυτικών Ποικιλιών | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Κοινοτικό Γραφείο Φυτικών Ποικιλιών

2020/C 424 A/01

Πρόσκληση εκδήλωσης ενδιαφέροντος για τον διορισμό αναπληρωτή/αναπληρώτριας προέδρου στο τμήμα προσφυγών του Κοινοτικού Γραφείου Φυτικών Ποικιλιών

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Κοινοτικό Γραφείο Φυτικών Ποικιλιών

| 8.12.2020 | EL | Επίσημη Εφημερίδα της Ευρωπαϊκής Ένωσης | CA 424/1 |
| --- | --- | --- | --- |

8.12.2020

EL

Επίσημη Εφημερίδα της Ευρωπαϊκής Ένωσης

CA 424/1

---

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΟΝ ΔΙΟΡΙΣΜΟ ΑΝΑΠΛΗΡΩΤΗ/ΑΝΑΠΛΗΡΩΤΡΙΑΣ ΠΡΟΕΔΡΟΥ ΣΤΟ ΤΜΗΜΑ ΠΡΟΣΦΥΓΩΝ ΤΟΥ ΚΟΙΝΟΤΙΚΟΥ ΓΡΑΦΕΙΟΥ ΦΥΤΙΚΩΝ ΠΟΙΚΙΛΙΩΝ

(2020/C 424 A/01)

ΠΕΡΙΓΡΑΦΗ ΤΟΥ ΓΡΑΦΕΙΟΥ ΚΑΙ ΤΟΥ ΤΜΗΜΑΤΟΣ ΠΡΟΣΦΥΓΩΝ

Το Κοινοτικό Γραφείο Φυτικών Ποικιλιών (στο εξής: ΚΓΦΠ ή Γραφείο) είναι ανεξάρτητος οργανισμός της ΕΕ, ο οποίος συστάθηκε με τον κανονισμό (ΕΚ) αριθ. 2100/94 του Συμβουλίου, της 27ης Ιουλίου 1994, για τα κοινοτικά δικαιώματα επί φυτικών ποικιλιών (1). Το ΚΓΦΠ είναι οργανισμός της ΕΕ με νομική προσωπικότητα, υπεύθυνος για τη διαχείριση του συστήματος κοινοτικών δικαιωμάτων επί φυτικών ποικιλιών. Το εν λόγω σύστημα προσφέρει προστασία μέσω δικαιώματος διανοητικής ιδιοκτησίας για νέες φυτικές ποικιλίες σε επίπεδο Ευρωπαϊκής Ένωσης. Αποστολή του ΚΓΦΠ είναι η διαμόρφωση και η προώθηση ενός αποτελεσματικού συστήματος δικαιωμάτων διανοητικής ιδιοκτησίας που υποστηρίζει τη δημιουργία νέων φυτικών ποικιλιών προς όφελος της κοινωνίας.

Το Γραφείο έχει την έδρα του στο Angers της Γαλλίας. Διαθέτει περίπου 50 μέλη προσωπικού και ετήσιο προϋπολογισμό της τάξης των 20 εκατ. ευρώ, ο οποίος χρηματοδοτείται κυρίως από τα διάφορα τέλη που εισπράττει.

Για περισσότερες πληροφορίες μπορείτε να συμβουλευτείτε τον ακόλουθο ιστότοπο: http://www.cpvo.europa.eu.

Ο προαναφερθείς κανονισμός (ΕΚ) αριθ. 2100/94 προβλέπει τη σύσταση ενός ή περισσότερων τμημάτων προσφυγών στο πλαίσιο του Γραφείου. Το τμήμα προσφυγών συστήνεται με τον κανονισμό (ΕΚ) αριθ. 874/2009 της Επιτροπής (2), και είναι αρμόδιο να αποφασίζει για προσφυγές που ασκούνται κατά αποφάσεων του Γραφείου, οι οποίες αφορούν, μεταξύ άλλων, τη χορήγηση ή την άρνηση χορήγησης κοινοτικών δικαιωμάτων επί φυτικών ποικιλιών, ενστάσεις για τη χορήγηση δικαιωμάτων, την ακυρότητα ή την ακύρωση κοινοτικών δικαιωμάτων επί φυτικών ποικιλιών ή τη χορήγηση ή άρνηση υποχρεωτικών αδειών.

Το τμήμα προσφυγών απαρτίζεται από τον/την πρόεδρο, δύο άλλα μέλη και τους/τις αντίστοιχους/-ες αναπληρωτές/αναπληρώτριές τους. Όταν το τμήμα προσφυγών κρίνει ότι η φύση της προσφυγής το απαιτεί, μπορεί να καλέσει έως και δύο επιπλέον μέλη.

ΠΕΡΙΓΡΑΦΗ ΤΩΝ ΚΑΘΗΚΟΝΤΩΝ

Το ΚΓΦΠ αναζητά αναπληρωτή/αναπληρώτρια πρόεδρο για το τμήμα προσφυγών του Γραφείου. Ο/Η αναπληρωτής/αναπληρώτρια πρόεδρος εκτελεί τα καθήκοντα του/της προέδρου σε περίπτωση απουσίας του/της.

Στις εν λόγω περιπτώσεις, ο/η αναπληρωτής/αναπληρώτρια πρόεδρος:

| — | επιλέγει για κάθε υπόθεση τα άλλα μέλη του τμήματος προσφυγών και τους/τις αντίστοιχους/-ες αναπληρωτές/αναπληρώτριές τους από κατάλογο ειδικευμένων μελών που έχει καταρτίσει το διοικητικό συμβούλιο του Γραφείου· |
| --- | --- |

—

επιλέγει για κάθε υπόθεση τα άλλα μέλη του τμήματος προσφυγών και τους/τις αντίστοιχους/-ες αναπληρωτές/αναπληρώτριές τους από κατάλογο ειδικευμένων μελών που έχει καταρτίσει το διοικητικό συμβούλιο του Γραφείου·

| — | διευθύνει το τμήμα προσφυγών του Γραφείου και ασκεί τις αρμοδιότητες που έχουν ανατεθεί στον/στην πρόεδρο δυνάμει του κανονισμού (ΕΚ) αριθ. 2100/94. |
| --- | --- |

—

διευθύνει το τμήμα προσφυγών του Γραφείου και ασκεί τις αρμοδιότητες που έχουν ανατεθεί στον/στην πρόεδρο δυνάμει του κανονισμού (ΕΚ) αριθ. 2100/94.

Ο/Η αναπληρωτής/αναπληρώτρια πρόεδρος του τμήματος προσφυγών είναι ανεξάρτητος/-η. Κατά τη λήψη των αποφάσεών του/της δεν δεσμεύεται από οδηγίες.

Περισσότερες πληροφορίες σχετικά με το τμήμα προσφυγών διατίθενται στη διεύθυνση: http://www.cpvo.europa.eu/main/en/home/community-plant-variety-rights/board-of-appeal

ΔΙΟΡΙΣΜΟΣ

Η τρέχουσα θητεία του/της αναπληρωτή/αναπληρώτριας προέδρου του τμήματος προσφυγών λήγει στις 14 Οκτωβρίου 2021. Σύμφωνα με τις διατάξεις του κανονισμού (ΕΚ) αριθ. 2100/94, το Συμβούλιο της Ευρωπαϊκής Ένωσης αποφασίζει για τον διορισμό αναπληρωτή/αναπληρώτριας προέδρου βάσει καταλόγου υποψηφίων, ο οποίος προτείνεται από την Ευρωπαϊκή Επιτροπή κατόπιν γνωμοδότησης του διοικητικού συμβουλίου του Κοινοτικού Γραφείου Φυτικών Ποικιλιών.

Σκοπός της παρούσας πρόσκλησης εκδήλωσης ενδιαφέροντος είναι να καταστεί δυνατό για την Επιτροπή να συντάξει κατάλογο επικρατέστερων υποψηφίων για τη θέση του/της αναπληρωτή/αναπληρώτριας προέδρου του τμήματος προσφυγών, τον οποίο θα υποβάλει στο Συμβούλιο. Οι υποψήφιοι/-ες θα πρέπει να γνωρίζουν ότι η εγγραφή τους στον κατάλογο δεν εξασφαλίζει διορισμό.

Η Ευρωπαϊκή Επιτροπή θα συγκροτήσει επιτροπή επιλογής, η οποία θα καλέσει σε συνέντευξη τους/τις υποψήφιους/-ες που θα κριθούν ως οι καταλληλότεροι/-ες για τις ειδικές απαιτήσεις της προκηρυσσόμενης θέσης, με γνώμονα τα προσόντα τους και τα κριτήρια που ορίζονται κατωτέρω. Μετά τις συνεντεύξεις αυτές, η Ευρωπαϊκή Επιτροπή θα εγκρίνει κατάλογο υποψηφίων, ο οποίος θα υποβληθεί για γνωμοδότηση στο διοικητικό συμβούλιο του Γραφείου, πριν κοινοποιηθεί στο Συμβούλιο. Οι υποψήφιοι/-ες ενδέχεται να κληθούν σε συνέντευξη με τον αρμόδιο επίτροπο.

Η θητεία είναι πενταετής. Υπόκειται σε ανανέωση σύμφωνα με τον κανονισμό (ΕΚ) αριθ. 2100/94.

ΑΠΑΙΤΗΣΕΙΣ

| — | Ο/Η υποψήφιος/-α πρέπει να είναι υπήκοος κράτους μέλους της ΕΕ. |
| --- | --- |

—

Ο/Η υποψήφιος/-α πρέπει να είναι υπήκοος κράτους μέλους της ΕΕ.

| — | Ο/Η υποψήφιος/-α δεν εκτελεί άλλα καθήκοντα στο πλαίσιο του Κοινοτικού Γραφείου Φυτικών Ποικιλιών. |
| --- | --- |

—

Ο/Η υποψήφιος/-α δεν εκτελεί άλλα καθήκοντα στο πλαίσιο του Κοινοτικού Γραφείου Φυτικών Ποικιλιών.

| — | Ο/Η υποψήφιος/-α πρέπει να έχει πολύ καλή γνώση της αγγλικής γλώσσας (3). Η γνώση άλλων επίσημων γλωσσών της ΕΕ αποτελεί πλεονέκτημα. |
| --- | --- |

—

Ο/Η υποψήφιος/-α πρέπει να έχει πολύ καλή γνώση της αγγλικής γλώσσας (3). Η γνώση άλλων επίσημων γλωσσών της ΕΕ αποτελεί πλεονέκτημα.

| — | Ο/Η υποψήφιος/-α πρέπει επίσης να διαθέτει:






  — | Πανεπιστημιακό πτυχίο νομικής ή άλλο τίτλο σπουδών με αναγνωρισμένη εμπειρία στους τομείς της διανοητικής ιδιοκτησίας ή της καταχώρισης φυτικών ποικιλιών. |
| --- | --- | --- |

—

Ο/Η υποψήφιος/-α πρέπει επίσης να διαθέτει:

—

Πανεπιστημιακό πτυχίο νομικής ή άλλο τίτλο σπουδών με αναγνωρισμένη εμπειρία στους τομείς της διανοητικής ιδιοκτησίας ή της καταχώρισης φυτικών ποικιλιών.

| — | Τουλάχιστον 10 έτη επαγγελματικής εμπειρίας μετά την απόκτηση του πτυχίου (4) σημαντικό μέρος της οποίας να αφορά τη διανοητική ιδιοκτησία· η εμπειρία στον τομέα των δικαιωμάτων επί φυτικών ποικιλιών θα αποτελούσε πλεονέκτημα. |
| --- | --- |

—

Τουλάχιστον 10 έτη επαγγελματικής εμπειρίας μετά την απόκτηση του πτυχίου (4) σημαντικό μέρος της οποίας να αφορά τη διανοητική ιδιοκτησία· η εμπειρία στον τομέα των δικαιωμάτων επί φυτικών ποικιλιών θα αποτελούσε πλεονέκτημα.

| — | Δικαστική ή συναφή εμπειρία στον τομέα της διανοητικής ιδιοκτησίας η οποία θα θεωρηθεί πλεονέκτημα. Η εμπειρία στον διοικητικό και διαχειριστικό τομέα, που θα έχει αποκτηθεί κατά προτίμηση στη δημόσια διοίκηση κράτους μέλους ή διακυβερνητικού οργανισμού θα αποτελέσει επίσης πλεονέκτημα. |
| --- | --- |

—

Δικαστική ή συναφή εμπειρία στον τομέα της διανοητικής ιδιοκτησίας η οποία θα θεωρηθεί πλεονέκτημα. Η εμπειρία στον διοικητικό και διαχειριστικό τομέα, που θα έχει αποκτηθεί κατά προτίμηση στη δημόσια διοίκηση κράτους μέλους ή διακυβερνητικού οργανισμού θα αποτελέσει επίσης πλεονέκτημα.

ΠΡΟΫΠΟΘΕΣΕΙΣ ΕΡΓΑΣΙΑΣ

Σε περίπτωση απουσίας του/της προέδρου, ο/η αναπληρωτής/αναπληρώτρια πρόεδρος οφείλει να είναι διαθέσιμος/-η στο πλαίσιο μερικής απασχόλησης για να επιλαμβάνεται των υποθέσεων προσφυγής που ανακύπτουν. Ο/Η αναπληρωτής/αναπληρώτρια πρόεδρος δεν οφείλει να αναστείλει τις τρέχουσες επαγγελματικές δραστηριότητές του/της, αλλά οι εν λόγω δραστηριότητες πρέπει να είναι συμβατές με την απαίτηση ανεξαρτησίας των μελών των τμημάτων προσφυγών. Ο κανονισμός υπηρεσιακής κατάστασης των υπαλλήλων και το καθεστώς που εφαρμόζεται στο λοιπό προσωπικό της Ευρωπαϊκής Ένωσης (στο εξής: κανονισμός υπηρεσιακής κατάστασης) δεν ισχύουν για τον/την πρόεδρο, τον/την αναπληρωτή/αναπληρώτρια πρόεδρο και τα μέλη του τμήματος προσφυγών [άρθρα 31 και 47 του κανονισμού (ΕΚ) αριθ. 2100/94] που δεν απασχολούνται ήδη ως υπάλληλοι της Ευρωπαϊκής Ένωσης.

Ο/Η αναπληρωτής/αναπληρώτρια πρόεδρος θα κληθεί να δηλώσει κάθε προσωπικό συμφέρον που ενδέχεται να έρθει σε σύγκρουση με τα καθήκοντά του/της στο τμήμα προσφυγών.

Ο/Η αναπληρωτής/αναπληρώτρια πρόεδρος οφείλει να είναι διαθέσιμος/-η για την εκτέλεση των εν λόγω καθηκόντων τουλάχιστον δέκα ημέρες ανά ημερολογιακό έτος.

Με απόφαση του διοικητικού συμβουλίου του ΚΓΦΠ, της 19ης Σεπτεμβρίου 2019:

| 1. | Οι εν ενεργεία υπάλληλοι της ΕΕ σε θεσμικό όργανο, οργανισμό, φορέα ή αρχή της ΕΕ οι οποίοι διορίζονται στο τμήμα προσφυγών του ΚΓΦΠ δεν επιτρέπεται να λαμβάνουν αμοιβή από άλλα θεσμικά όργανα της ΕΕ, παρά μόνο επιστροφή των εξόδων αποστολής, σύμφωνα με τον κανονισμό υπηρεσιακής κατάστασης. Για τον λόγο αυτόν, κρίνεται σκόπιμο η τοποθέτηση στο τμήμα προσφυγών του ΚΓΦΠ υπό την ιδιότητα του/της αναπληρωτή/αναπληρώτριας προέδρου να εγκρίνεται από το οικείο θεσμικό όργανο ή οργανισμό της ΕΕ. |
| --- | --- |

1.

Οι εν ενεργεία υπάλληλοι της ΕΕ σε θεσμικό όργανο, οργανισμό, φορέα ή αρχή της ΕΕ οι οποίοι διορίζονται στο τμήμα προσφυγών του ΚΓΦΠ δεν επιτρέπεται να λαμβάνουν αμοιβή από άλλα θεσμικά όργανα της ΕΕ, παρά μόνο επιστροφή των εξόδων αποστολής, σύμφωνα με τον κανονισμό υπηρεσιακής κατάστασης. Για τον λόγο αυτόν, κρίνεται σκόπιμο η τοποθέτηση στο τμήμα προσφυγών του ΚΓΦΠ υπό την ιδιότητα του/της αναπληρωτή/αναπληρώτριας προέδρου να εγκρίνεται από το οικείο θεσμικό όργανο ή οργανισμό της ΕΕ.

| 2. | Το ΚΓΦΠ μπορεί να συνάψει συμφωνία επιπέδου εξυπηρέτησης (SLA) ή μνημόνιο συμφωνίας με το θεσμικό όργανο ή οργανισμό της ΕΕ για τη ρύθμιση των όρων που αφορούν το κόστος (συμπεριλαμβανομένων των εξόδων αποστολής) του προσωπικού του που πρόκειται να υπηρετήσει στο τμήμα προσφυγών του ΚΓΦΠ. |
| --- | --- |

2.

Το ΚΓΦΠ μπορεί να συνάψει συμφωνία επιπέδου εξυπηρέτησης (SLA) ή μνημόνιο συμφωνίας με το θεσμικό όργανο ή οργανισμό της ΕΕ για τη ρύθμιση των όρων που αφορούν το κόστος (συμπεριλαμβανομένων των εξόδων αποστολής) του προσωπικού του που πρόκειται να υπηρετήσει στο τμήμα προσφυγών του ΚΓΦΠ.

Η αμοιβή του/της αναπληρωτή/αναπληρώτριας προέδρου του τμήματος προσφυγών που δεν είναι υπάλληλος της ΕΕ έχει ως εξής:

| — | Αμοιβή ανά πραγματική ημέρα εργασίας (1 ημέρα/8 ώρες): 500 (σε ευρώ). |
| --- | --- |

—

Αμοιβή ανά πραγματική ημέρα εργασίας (1 ημέρα/8 ώρες): 500 (σε ευρώ).

| — | Μέγιστη αμοιβή ανά προσφυγή: 7 500 (σε ευρώ). |
| --- | --- |

—

Μέγιστη αμοιβή ανά προσφυγή: 7 500 (σε ευρώ).

Επιπλέον της προαναφερθείσας αμοιβής, στον/στην αναπληρωτή/αναπληρώτρια πρόεδρο του τμήματος προσφυγών χορηγούνται:

| α. | Έξοδα ταξιδιού και διαβίωσης σύμφωνα με τους τελευταίους κανόνες για την αποζημίωση των εμπειρογνωμόνων που συμμετέχουν σε συνεδριάσεις του ΚΓΦΠ ή ταξιδεύουν για να παρίστανται σε συνεδριάσεις εκ μέρους του ΚΓΦΠ. |
| --- | --- |

α.

Έξοδα ταξιδιού και διαβίωσης σύμφωνα με τους τελευταίους κανόνες για την αποζημίωση των εμπειρογνωμόνων που συμμετέχουν σε συνεδριάσεις του ΚΓΦΠ ή ταξιδεύουν για να παρίστανται σε συνεδριάσεις εκ μέρους του ΚΓΦΠ.

| β. | Μία επιπλέον εργάσιμη ημέρα για τον χρόνο μετακίνησης από και προς το Angers, υπό την προϋπόθεση ότι η ακρόαση όντως λαμβάνει χώρα και ότι ο χρόνος μετακίνησης υπερβαίνει τη μία ώρα. Σε περίπτωση που το τμήμα προσφυγών εξετάζει περισσότερες από μία υποθέσεις στη διάρκεια μίας ή πολλών διαδοχικών ημερών, χορηγείται μόνο μία επιπλέον εργάσιμη ημέρα για τον χρόνο μετακίνησης. |
| --- | --- |

β.

Μία επιπλέον εργάσιμη ημέρα για τον χρόνο μετακίνησης από και προς το Angers, υπό την προϋπόθεση ότι η ακρόαση όντως λαμβάνει χώρα και ότι ο χρόνος μετακίνησης υπερβαίνει τη μία ώρα. Σε περίπτωση που το τμήμα προσφυγών εξετάζει περισσότερες από μία υποθέσεις στη διάρκεια μίας ή πολλών διαδοχικών ημερών, χορηγείται μόνο μία επιπλέον εργάσιμη ημέρα για τον χρόνο μετακίνησης.

Οι ακροάσεις του τμήματος προσφυγών διεξάγονται στην έδρα του ΚΓΦΠ στο Angers της Γαλλίας ή εικονικά.

ΙΣΟΤΗΤΑ ΕΥΚΑΙΡΙΩΝ

Η Ευρωπαϊκή Επιτροπή και το ΚΓΦΠ εφαρμόζουν πολιτική ίσων ευκαιριών και απαγόρευσης των διακρίσεων, σύμφωνα με το άρθρο 1δ του κανονισμού υπηρεσιακής κατάστασης (5).

ΑΙΤΗΣΕΙΣ

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλες τις απαιτήσεις επιλεξιμότητας, ιδίως όσον αφορά τα είδη των διπλωμάτων/πτυχίων, την επαγγελματική εμπειρία υψηλού επιπέδου και τις απαιτούμενες γλωσσικές ικανότητες. Οι υποψήφιοι/-ες που δεν πληρούν οποιαδήποτε από τις εν λόγω απαιτήσεις επιλεξιμότητας αποκλείονται αυτόματα από τη διαδικασία επιλογής.

Εάν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο ιστότοπο και να ακολουθήσετε τις οδηγίες σχετικά με τα διάφορα στάδια της διαδικασίας:

https://ec.europa.eu/dgs/human-resources/seniormanagementvacancies/

Πρέπει να διαθέτετε έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας. Ως εκ τούτου, πρέπει να ενημερώσετε την Ευρωπαϊκή Επιτροπή για οποιαδήποτε αλλαγή της ηλεκτρονικής σας διεύθυνσης.

Για τη συμπλήρωση της αίτησης υποψηφιότητας, απαιτείται η τηλεφόρτωση βιογραφικού σημειώματος σε μορφότυπο PDF και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Το βιογραφικό σας σημείωμα και η επιστολή εκδήλωσης ενδιαφέροντος μπορούν να υποβληθούν σε οποιαδήποτε από τις επίσημες γλώσσες της Ευρωπαϊκής Ένωσης.

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα με το οποίο θα επιβεβαιώνεται ότι η αίτησή σας καταχωρίστηκε. Αν δεν λάβετε μήνυμα επιβεβαίωσης, η αίτησή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πορεία της αίτησής σας ηλεκτρονικά. Θα ενημερώνεστε απευθείας από την Ευρωπαϊκή Επιτροπή όσον αφορά την πορεία της αίτησής σας.

Αν χρειάζεστε περισσότερες πληροφορίες και/ή αν αντιμετωπίζετε τεχνικά προβλήματα, μπορείτε να στείλετε ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν, προς το συμφέρον τόσο των υποψηφίων όσο και των θεσμικών οργάνων, η διαδικασία επιλογής θα πραγματοποιηθεί στην αγγλική γλώσσα (6).

ΠΡΟΘΕΣΜΙΑ

Η προθεσμία εγγραφής λήγει στις 19 Ιανουαρίου 2021. Μετά τις 12.00 το μεσημέρι, ώρα Βρυξελλών, δεν θα υπάρχει πλέον δυνατότητα ηλεκτρονικής εγγραφής.

Η έγκαιρη ολοκλήρωση της ηλεκτρονικής σας εγγραφής αποτελεί δική σας ευθύνη. Σας συνιστούμε θερμά να μην περιμένετε μέχρι τις τελευταίες ημέρες για να υποβάλετε την αίτηση, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να υποχρεωθείτε να επαναλάβετε την όλη διαδικασία. Μετά τη λήξη της προθεσμίας εγγραφής δεν θα υπάρχει πλέον δυνατότητα εισαγωγής στοιχείων. Οι εκπρόθεσμες εγγραφές δεν γίνονται δεκτές.

ΣΗΜΑΝΤΙΚΕΣ ΠΛΗΡΟΦΟΡΙΕΣ ΓΙΑ ΤΟΥΣ/ΤΙΣ ΥΠΟΨΗΦΙΟΥΣ/-ΕΣ

Υπενθυμίζεται στους/στις υποψήφιους/-ες ότι οι εργασίες των επιτροπών επιλογής είναι εμπιστευτικές. Απαγορεύεται στους/στις υποψήφιους/-ες ή σε άτομα που ενεργούν εξ ονόματός τους να έρθουν σε άμεση ή έμμεση επαφή με μέλη των εν λόγω επιτροπών. Όλα τα ερωτήματα πρέπει να απευθύνονται στη γραμματεία της αρμόδιας επιτροπής.

ΠΡΟΣΤΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ

Η Επιτροπή μεριμνά ώστε τα δεδομένα προσωπικού χαρακτήρα των υποψηφίων να αντιμετωπίζονται όπως απαιτείται από τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (7). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων.

---

(1)  ΕΕ L 227 της 1.9.1994, σ. 1.

(2)  Κανονισμός (ΕΚ) αριθ. 874/2009 της Επιτροπής, της 17ης Σεπτεμβρίου 2009, για τις λεπτομέρειες εφαρμογής του κανονισμού (ΕΚ) αριθ. 2100/94 του Συμβουλίου όσον αφορά τους διαδικαστικούς κανόνες ενώπιον του Κοινοτικού Γραφείου Φυτικών Ποικιλιών (ΕΕ L 251 της 24.9.2009, σ. 3).

(3)  Η επιτροπή επιλογής φροντίζει να μη δοθεί αδικαιολόγητο πλεονέκτημα σε υποψήφιους/-ες οι οποίοι/-ες έχουν τη γλώσσα αυτή ως μητρική.

(4)  Η επαγγελματική εμπειρία λαμβάνεται υπόψη μόνο αν αντιστοιχεί σε πραγματική εργασιακή σχέση που ορίζεται ως πραγματική, γνήσια εργασία, η οποία παρέχεται επ’ αμοιβή και με την ιδιότητα του μισθωτού (κάθε είδος σύμβασης) ή του παρόχου υπηρεσίας. Οι επαγγελματικές δραστηριότητες που ασκούνται υπό καθεστώς μερικής απασχόλησης υπολογίζονται αναλογικά, με βάση το πιστοποιημένο ποσοστό των ωρών εργασίας πλήρους απασχόλησης. Η άδεια μητρότητας / γονική άδεια / άδεια υιοθεσίας λαμβάνεται υπόψη αν εντάσσεται στο πλαίσιο σύμβασης εργασίας. Τα διδακτορικά εξομοιώνονται με επαγγελματική εμπειρία, ακόμη και όταν δεν είναι αμειβόμενα, αλλά για διάστημα τριών ετών κατ’ ανώτατο όριο, υπό την προϋπόθεση ότι έχουν ολοκληρωθεί επιτυχώς. Κάθε χρονικό διάστημα υπολογίζεται μία μόνο φορά.

(5)  https://eur-lex.europa.eu/legal-content/EL/TXT/PDF/?uri=CELEX:01962R0031-20140701&from=EL

(6)  Η επιτροπή επιλογής φροντίζει να μη δοθεί αδικαιολόγητο πλεονέκτημα σε υποψήφιους/-ες οι οποίοι/-ες έχουν τη γλώσσα αυτή ως μητρική.

(7)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---